Galèrna - Wikipèdia

# Galèrna

### Un article de Wikipèdia, l'enciclopèdia liura.

Avança d'un front fred, situacion favorable a la formacion d'una galèrna

Una galèrna es un fenomèm meteorologic subte e violent amb fòrtas bofadas de vent de l'oèst al nòrd-oèst corrent dins lo Golf de Gasconha e sas còstas, en general a la prima e a l'auton. S'engloba dintre de las nomenadas Perturbacions Atrapadas a la Còsta (PAC, en anglés Coastal Trapped Disturbance). Apareisson dins de jorns cauds e quiets dins los quals l'arribada d'un front fred ven acompanhat d'un cambiament brusc de la direccion e l'intensitat del vent, que pòt superar los 100 km/h, lo cèl s'escurcís e se produsís una fòrta davalada de la temperatura, fins a 10 ºC, e una aumentacion rapida de la pression atmosferica. La mar pòt venir fòrta e se produsisson de pluejas cortas mas intensas. Las galèrnas son conegudas pels òmes de la mar per èsser de fenomèns meteorologics d'una extrèma violéncia e qu'an emportat de nombrosas vidas entre los marinièrs. La mai rebrembada foguèt la galèrna que se produsiguèt lo 20 d'abril de 1878, tristament coneguda coma la Galèrna del Dissabte de Glòria e que José María de Pereda contèt dins son roman Sotileza. Aqueste vespre tota la populacion de las vilas pescadoiras anèt als pòrts e a la còsta en vesent los de lors familhas ensajar de ganhar la còsta a bòrd de barcas e chalutièrs. Perdèron la vida 322 pescadors negats dins la Mar Cantabrica (132 cantabres e 190 bascs) e la commocion provocada al païs foguèt fòrça importanta. A comptar d'aqueste desastre son apareguts de melhoraments dins la navegacion (cubèrta corruda, informacions meteorologicas, salvament de naufrags...). Mas, s'evitarà pas que las successivas galèrnas contunhèsson en produsissent de victimas. Tanben foguèron importantas las dels ans 1912, 1914, 1961 entre autras.

Recuperat(ada) de "http://oc.wikipedia.org../../../g/a/l/Gal%C3%A8rna.html"

Categoria: Vent

##### Views

- Article
- Discussion
- Version actuala

##### Recercar

##### Autras lengas

- Català
- Deutsch
- Euskara
- Español
- Français